अफ्रीका के जंगलों में पाए जाने वाले बड़ी जाति के अजगर जलपान के लिए छोटे-छोटे मेंढक, चूहे, गिलहरी, छिपकली जैसे जीव घर बैठे ही प्राप्त कर लेते हैं. बड़ी शिकार पकड़ने के लिए तो वह क्षुधातुर होने पर ही निकलते हैं. इन अजगरों की आंखों में विचित्र प्रकार का चुंबकत्व होता है. जिस पर उनकी नजर पड़ती है वह उसी जगह ठिठक कर रह जाता है. उड़ने और दौड़ने की शक्ति खो बैठता है. इतना ही नहीं वह स्वयं खिसकता हुआ अजगर के फटे मुंह की तरफ बढ़ता आता है और स्वयमेव उसमें प्रवेश कर जाता है. प्रोफेसर एफ. स्नाइडर ने एक बार पाले हुए अजगर के पिंजरे में कुछ चूहे छोड़ें. चूहे पहले तो डर कर भागे और पिंजरे के एक कोने में जा छिपे किंतु जब अजगर ने उन्हें घूर कर देखा तो वह धीरे-धीरे अपने आप बढ़ते चले आये और सर्प के मुंह में घुस गए.